ભારતમાં સુરક્ષાની કારકર્દિી હજી આજે પણ લલચાવનારી કે આકર્ષક કારકર્દિી તરીકે નથી પસંદ કરાતી એટલે ફક્ત ભણ્યા ન હોય એવા અને નીચલા વર્ગના લોકો રક્ષક તરીકે જોડાય છે. આ ચિત્ર જોતાં જ કોઈ પણ વ્યક્તિને તમારા પ્રિયજન અને તમારી મિલકતની સાચવણી સોંપતાં પહેલાં તમારે ખાસ એ વ્યક્તિનું વ્યક્તિત્વ અને માનસિક સ્વસ્થતા તેમ જ મજબૂતીની ચકાસણી કરવી જરૂરી થઈ પડે છે. માણસોને આ માટે ખાસ ટ્રેઇનિંગ આપવાને લીધે આત્મવિશ્વાસમાં વધારો થાય છે. આબરૂ અને શાખ વધારવા સુરક્ષા બાબતની વ્યવસ્થિત ટ્રેઇનિંગ, ચાલુ નોકરી વખતે મળતી ટ્રેઇનિંગ અને એ માટેની પરીક્ષા પાસ કરવી જરૂરી છે. આ બધાં પગલાં વ્યક્તિને સિક્યૉરિટીની નોકરીમાં મદદરૂપ થાય છે, નોકરીને લીધે આત્મવિશ્વાસ વધે છે અને ભૂલો કે ખામી થવાની શક્યતા ઓછી થઈ જાય છે. જો આ માટેનું શિક્ષણ ન લીધું હોય તો ભૂલો થવાની શક્યતા વધુ રહે છે. ચોકસાઈ રાખવાનો અર્થ એ છે કે એ વ્યક્તિ વિશેની આગળપાછળની તપાસ અને સાઇકોમૅટ્રિક ટેસ્ટ કરવી. એને લીધે આપણને ખાતરી થાય છે કે જે વ્યક્તિ આપણી સુરક્ષા માટે નિયુક્ત થવાની છે તે માનસિક રીતે સ્વસ્થ છે અને ગુનેગારી બાબતના તેના આગળપાછળના કોઈ રેકૉર્ડ નથી.